gentaiscool/nusaparagraph_topic huggingface dataset:
Pas aku melok mondok ekskul sing paling tak senenge yo iku takro. Takro soale iku gabungane teko poli ambek bal-balan. Terus sing garai aku seneng maneh iku bale, bale iku ora koyok bal umume. Bal iku koyok anyaman siing teko preng, tapi ora koyo preng. Nah pas takok koncoku iku teko Menjalin sing wes digaringno terus diolah dadi bal ambek liyan-liyane maeng. Menjalin iku asline yo rotan iku, tapi nag daerah gonanku iku jenenge Menjalin. Dadi bal iku maeng ora gampang bejat soale iku atose pol. Nah sing garai seru maneh iku bocah-bocah nag dolanan iku ora gawe sepatu sepasang tapi mok sak sise soale ben enak mencolote.

Topic: sports
Nek pas preian terus gak onok sing ngejaki dolen metu, biasane aku bakal ngancani mbah uti ket isuk sampe bengi. Mbah uti iku paling seneng nek onok putune sing ngancani, opo maneh saiki simbah wes gak isok lapo-lapo, mek isok turu nang kasur tok. Dadi nek wes ambek mbah uti, aku mesti ngajak ngobrol terus. Soale mbah uti paling seneng ngerungokno wong cerito mbasio wes gak isok ngerespon maneh. Kadang yo tak jak nonton TV bareng, utowo tak wacakno Al-Qur’an. Bahkan mangan pun yo tak cikno. Berhubung mbah uti wes gak isok mangan opo-opo, dadi saiki mek butuh nggawekno susu terus dilebokno teko selang sonde.

Topic: leisures
Ing wulan iki cuaca lagi ekstrem banget. Saben dina bisa udan angin lan akeh wit sing tumbang. Pamrentah ngewanti-wanti supaya ati-ati nalika plesir apa maneh yen kate plesir ing gunung utawa laut. Cuaca sing ora bisa diprediksi kaya ngene nyebabake cilaka nalika ora waspada. Banyu laut uga pasang, ning gunung uga dalane lunyu amarga udan terus. Ora mung wisatawan sing dikongkon waspada, tapi pihak pengelola panggon wisata uga tetep kudu waspada nggawe antisipasi nalika ana kedadean sing ora dipengeni kedadean. Mulane kudu bisa ndelok situasi lan kondhisi nalika meh plesir supaya ora mbahayake awake dhewe lan kaluwarga amarga cilaka ora ana sing ngerti tekane saka endi.

Topic: leisures
Nang pertandingan iku mesti ono anjuran sing kudu dilakoni. Opo maneh nang bal-balan sing gelek gawe rame nang negoro iki. Lah kabeh pendukung tim maeng mesti dianjurjo ojo sampek mlebu lapangan mbok iku pertandingane wes mari opo durung, mesti ora oleh. Soale iku bakal gawe rame ambek gegeran. Terus nyanyekno lagu-lagu utowo yel-yel sing rasis sing sekirane iki ngelek-ngelekno wong liyo utowo pemain liyo, terus gowo barang sing tajam contone koyok gaman ambke sak bongsone iku maeng. Terus yo ora oleh buwak utowo nyawatno barang opo ae nang lapangan. Terus dadekno provokor nang tim utowo supoerte sing liyane. Dadi nag iso anjuran mabek saran iku maeng kudu dilakoni ben ora ono gegeran.

Topic: sports
Paralayang iku olahraga terbang bebas sing nganggo sayap kain sing lepas landas nganggo sikil. Tujuan ngelakoni paralayang iku gawe rekreasi utowo kompetisi. Olahraga paralayang iki lepas landase teko lereng bukit utowo gunung sing ngemanfaatno angin. Angin iki digawe dadi sumber daya angkat sing isok marakno sayap kain utowo parasut iku ngayang duwur. Angin sing dimanfaatno nang paralayang iki onok rong jenis, yaiku angin naik sing nubruk lereng utowo diarani dynamic lift ambek angin naik sing disebabno mergo thermal utowo diarani thermal lift. Rong jenis angin mau dimanfaatno cek parasut isok mumbul luwe duwur dan luwe adoh. Sing unik teko olahraga iki alat sing dinggo murni teko angin dan gak atek nganggo mesin blas.

Topic: sports
Panganan sing didol karo wong-wong saiki akeh pol maceme. Ana sing wis cepak lan bisa langsung dipangan, ana sing gur kudu dioven, lan liyane. Nanging kabeh panganan sing didol ana ing embong utawa ing panggon-panggon tertentu iku bisane akeh bahan pengawete. Supaya ora kakean mangan panganan sing ngandung bahan pengawet, bisa diakali karo mbekal wae nalika sekolah utawa kerja.  Miturut sing ditulis karo superindo ana ing website, ana pirang-pirang alesan sing nguatna babagan luwih apik gawa bekal dewe tinimbang jajan ing njaba. Wis mesti bekal dewe iku luwih sehat, bahan masakane luwih aman lan seger, bisa nambah kreatifitas kanggo masak, lan sing penting nggawe luwih hemat.

Topic: food & beverages
Awak dhewe mungkin arang ngeresike kipas angin sing ono neng omah mergo awak dhewe ora ngerti carane piye. Padaha, ngerisik kipas angin kui penting, soale debu-debu sing ono neng kipas kui iso marake awak dhewe keno penyakit sing ono hubungane karo pernapasan. Yen durung ngerti carane, kene tak andani. Awak dhewe kudu ngerisi kipas kui neng panggon terbuka koyo teras, ben ora ngeregeti omah. Sing kisiji, awak dhewe kudu ngebongkar disik kipase. Ora kudu dibongkar kabeh sing penting awak dhewe iso nyopot bagian kitirane. Sing ketelu, awak dhewe resik debu-debu sing numpuk. Sing kepapat, resik debu-debu sing isih nempel neng rangka lan kitirane kui nganggo gombal sing wis ditelesi. Sing kelimo, digarengke. Sing keenem, yen wis garing, dipasang meneh.

Topic: technology
Saiki wis metu ponsel pinter sing layar sentuh nanging iso dilipet. Iki teknologi sing apik. Nanging kui ogo teknologi sing awak dhewe ora butuhke. Yen dipikir-pikir meneh, opo tujuane HP kui iso dilipet. Menurutku, ora ono tujuan sing mendesak kanggo nganggo tekonologi kui. Aku ngerosone ponsel pinter lipet kui mung digawe kanggo perusahane kui pamer wae. Soale, wong-wong disik sempet ngebayangke piye yen ponsel pinter kui ono sing iso dilempit. Perusahaan podo gawe HP sing koyo ngono kui kanggo buktike yen dheweke iso gawe HP sing konsumen-konsumene banyangke. Nanging, secara keguanaane kui arep podo wae. Bedane paling mung layar dadi iso luwih gedhe.

Topic: technology
Kacilakan ing ndalan ora isa diduga kapan lan apa jalarane. Arepa ngati-ati kaya pie wae tep isa cilaka. Salah sijine adhat sing biasane dienekake kanggo nyegah kacilakan ing ndalan yaiku Baritan. Baritan biasane dienekake ing prapatan gedhe saben desa ing wulan Besar lan ditindakake kabeh masarakat desa kanthi nggawa berkat sing diwadhahi takir. Takir digawe saka godhong gedhang lan janur. Nggawe takir kui gampang lho! Sing kudu disiapake mung godhong gedhang, janur, lan sada. Godhong gedhang dipentuk kothak dawa sing saben sisih kiwa tengen e dipati kanggo sada. Yen uwis, nduwure sada bisa direngga kanggo janur sing digunting. Nah, iki nek gampang banget ta! Ayo lur padha belajar ben adhate ora ilang!

Topic: culture & heritage
Dino iki, mamaku wahaye ngestok santen gawenanan dewe. Mamaku luwe seneng santen gawe dewe timbang tuku dadi. Jarene rasane luwe gurih. Mamaku ngongkon aku gawe maruti klopo koyok biasane. Sakjane aku rodo males soale marut klopo iku rodo megelno, opo maneh nek nganggo parutan klopo tradisional. Aku wes njaluk tukokno parutan listrik tapi mama lali terus. Akhire gelem gak gelem yo kudu nurut. Mamaku wes mbelah klopone dadi beberapa bagian, cek aku garek marut tok. Koyok biasa, aku marut klopo sampe dadi cilik terus sampe gak isok diparut maneh. Tapi aku rodo ngelamun, sampe gak sadar drijiku keparut saking wes cilike klopone. Aku langsung mbengok kaget dan pas tak cek, drijiku wes getihen. Ambek mama langsung dikon ngobati terus ngongkon nyeluk adikku gawe nggenteni marut. Ancen marut koyok kelopo iku kudu ati-ati rek cek gak kebeler parutan.

Topic: food & beverages
Onok uwong sing takon, opo fungsine RAM gede gawe laptop iku. Fungsi RAM dewe iku selain gawe media penyimpanan, sisan penting gawe ningkatno sistem kerja nang prosesor laptop. Tambah gede RAM e, sistem kerja sing dilakoni awak dewe isok luwe cepet marine sisan. Selain iku, onok akeh sisan efek apike nek laptopmu nduwe RAM sing gede. Siji, marakno sistem kerja luwe alus. Loro, ngekeki pengalaman web surfing sing luwe banter. Telu, ningkatno penyerapan jaringan. Papat, mbentuk performa multimedia luwe optimal. Limo, isok nampung game sing kapasitase gede. Enem, ningkatno kecepatan nang percetakan. Pitu, isok ngelakoni video editing dengan efisien dan marakno gak gampang nge-hang. 

Topic: technology
Nag delok media sosial saiki hobine wong tibak'e macem-macem. Salah sijine situs internet ngomon nag hobi iku termasuk salah sijine hiburan mental gawe wong sing ngelakoni penggawean hobine maeng. Mangkane kadang-kadang wong nag duwe waktu senggang akeh wong sing ngelakoni hobine soale iku iso garai pikirane anteng ambek awak'e iso nyantai soale bebas karo pikiran sing wes ngebeki pikirane. Dadi wong sing ngelakoni hobi iku maeng ora mergo wong iku maeng ora duwe penggawean tapi ancene wong iku maeng pengen nyantai utowo ngasohno awak'e ben tetep seger gawe ngadepi dino-dino sesok. Mangkane nag pengen tetep seger pikiran ambek awak'e lakonano hobimu ben ora spaneng ngadepi urip.

Topic: leisures
Alquran kui isine crito-crito seko jaman biyen. Crito kui ono neng Alquran supaya umat Islam neng masa depan iso jupuk hikmah utowo pelajaran seko kisah sing dicritake. Kanggo isu jupuk sari-sari ajaran seko crito neng Alquran kui, ono beberapa cara. Sing ke siji kui, melu kajian. Kajian utowo majelis ilmu kui sumber ilmune kanggo wong-wong muslim. Yen misale isih dimungkinke teko neng kajian luwih apik melo kajian sing ketemu langsung karo ustade. Yen misale ora iso, lgai nganggo coro sing ke loro, yaiki seko media liya. Iso moco seko buku tekan nonton video neng Internet. Sing ketelu, moco Alquran terjemahan. Saiki wis ono Alquran terjemah sing wis dikei tanda sak ben ono critone.

Topic: religion
Senadyan ora jago-jago banget, olahraga sing tak senengi kui salah sijine renang. Pas renang, aku ngeroso koyo cah cilik meneh, bocah sing senengane dolanan banyu. Awale aku yo ora iso renang. Aku sinau renang kui seko opo sing biyen tau diajari lan delok video neng internet. Alon-alon aku wis iso renang seko ujung kolam neng ujung sing liyane. Bar renang kui, aku ngeroso lebih seger wae. Pas awal mentas seko kolam renang, awakku keroso dadi enteng banget. Napasku dadi keroso enteng lan getih sing ngalir nent utek kui keroso luwih lancar. Senadyan keroso enteng, bar tekan omah, awakku uga kerasa pegel-pegel, terutama pas awal-awal ngewiwite renang. Ketoke pas kui, awake isih kaget.

Topic: sports
Salah siji game seluruh umat menungso nang dunyo iki yaiku The Sims. Alesan podo seneng game iki yaiku mergo mereka iku isok mbangun omah dan ngatur karakter uwong sesuai sing dipingini mereka. Nek misal awakmu kepingin nggawe karakter The Sims tapi sek bingung, gatekno cara iki. Siji, tentukno disik awakmu kepingin nggawe keluarga akeh opo karakter sing dewean ae. Nek wes, baru mulai nggawe karakter e. Loro, atur bagian fitur wajah, sikil, weteng, otot, dan liyan liyane sesuai sing mbok pingini. Loro, pilih klambi sing sesuai ambke kepinginanmu. Telu, atur rambut sing sesuai ambek karakter iku mau. Papat, pilih aksesoris tambahan gawe karaktermu. Terakhir, petek “Selesai”.

Topic: technology
Omah joglo yoiku omah adate wong jawa tengah sing dibangun saka kayu jati. Omah joglo asal katane saka tajug loro (juglo) sing artine gunung loro. Ning wong jowo maknane gunung iki panggon sing dhukur dewe lan sakral. Genteng e omah e iki bentuk e kaya gunung. Cirine omah iki yoiku ana soko gurune ning tengah ukuran e gedhe digawe nyonggo genteng e. omah e onok pendopo e sing onok ning ngarep dewe gawe nampa tamu. Ana sing jenenge pringgitan ana ing bagian tengah sing onok jero , ana sing jenenge dalem utowo panggon utama sing isine onok telu kamar seng jenenge senthong. Kamar pertama digawe anak lanang, kamar nomer loro digawe anak wadon. Nanging kamar nomer telu dikosongno amarga digawe nyimpen pusaka.

Topic: culture & heritage
Arnita lan Nisa kuwi kekancan wiwit cilik, yaiku saka TK amarga urip ning sak wilayah. Pas TK, Arnita lan Nisa iki sering banget dolan bareng lan pengen mlebu SD sing padha. Banjur kuwi keturutan lan kanthi SMA bareng terus. Pas wayah arepu kuliah, Arnita pengen kuliah menyang Jogja, nanging Nisa pengen kuliah ning Malang, nanging bocah loro iki pengen jupuk jurusan sing padha yaiku kedokteran. Bocah loro iki kepisah ning bangku kuliah, nanging Arnita lan Nisa iki padha-padha klebu ning kedokteran. Wis pirang-pirang taun, Arnita lan Nisa wis lulus lan milih panggon praktik sing padha yaiku rumah sakit ning daerah asal ben tetep cedhak lan kekancan. 

Topic: slice of life
Dina iki ibuku mulai dodolan sega kanggo sarapan. Ibuku ngerti yen dodolan sega kuwi akeh banget tantangane, nanging ibuku tetep ora nyerah lan nyoba nggawe akeh variasi menu. Ibuku saban isuk blanja ning pasar lan tuku bahan mentah kaya beras, ndhog, lan sak panunggale. Sing marai seneng yaiku para warga seneng amarga bisa luwih cedhak yen tuku panganan. Sing bisa tak lakoni ya mung ngewagi ibuku ben dagangane cepet laris lan ora kalah karo para pedagang liyane kaya mulai promo ning media sosial lan uga masarake liwat para tangga amarga masakane ibuku wis kondhang enak rasane. Sing nyenengake yaiku ndelok ibuku ana kegiyatan maneh ben ora bosen ning omah. 

Topic: business
Aku gelek moco kitab-kitab sing biasane nyeritakno ceritoe wong sing ora tau ibadah tapi uripe iku makmur ambek jaya terus dunyoe ora karuan. cerito iku diceritak ambek guru ngaji sing ono nang desoku pas ngaji salah sijine kitap pas romadhon. cerita iki nyeritakno nag dadi uwong iku kudu ngerti batesane ambek ora oleh iri karo wong liyo sing luweh apik nasipe timbang awake polahe kabeh iku wes ono sing ngatur karek wong iku maeng ngelakoni uripe karo sabar. Lah teko cerito sing ono nang jero kitab tasawuf maeng nguwei pelajaran ambek menungso nag urip nang dunyo iku ojo sampek delok uripe wong liyo soale iso dadekno sifat iri teko.

Topic: religion
Ab wheel roller iku salah siji perlengkapan olahraga sing dilengkapi karo roda ndek bagian tengahe terus onok pegangan nang rong sisine. Alat iki dinilai alat olahraga sing paling efektif gawe ngelatih akeh bagian otot nang tubuh. Mulai teko ngelatih otot weteng, otot tangan, otot bahu, ambek otot geger bagian ngisor nek dilakoni sing bener. Dadi siji alat akeh manfaate gawe otot awak. Wes ngono, bentukane sing cilik iku marakno gampang disimpen nang ndi ae. Terus regane yo murah puol tapi gampang dinggone. Dadi gawe awakmu sing pingin olahraga gampang, murah, dan gak nduwe panggon sing jembar, tuku ae ab wheel roller.

Topic: sports
Dina Minggu wingi, Dian nonton acara bersih desa ning ning desa sebelah, yaiku Desa Sumber. Ning Desa Sumber, pancen ana kegiyatan rutin bersih desa saban wulan Agustus. Bersih desa iki sajane ya acara ndunga bareng slametan kanggo tolak bala ben desa iki makmur lan panene akeh. Ning Desa Sumber iki ana rangkaian acara sing dawa yaiku dunga bareng, arak-arakan tumpeng lan hasil bumi, arak-arakan sesajen, lan ditutup pawai kemerdekaan. Pawai iki isine ya kesenian sing ana ning Desa Sumber lan ana arak-arakan kampung pencak silat. Desane Dian uga ana bersih desa, nanging ora rame kaya Desa Sumber iki amarga wong sing ana desane Dian akeh pendatange. 

Topic: culture & heritage
Simbahku saban isuk mlaku-mlaku muteri kampung amarga jare bisa dadi olah raga sing nyehatake jantung. Simbah uga biyasane mlaku-mlaku sak uwise sembahyang subuh. Mlaku-mlaku isuk kuwi akeh manfaate kanggo kesehatan. Simbahku uga dadi jarang lara lan isih awet enom. Peredaran darah uga bisa lancar lan bisa njaga bobote awak. Kamangka saiki simbahku ya awake isih gagah lan isih bisa kerja masio wis arep pensiun. Simbahku iki guru ning salah siji sekolah ning kecamatanku. Ora ana sing nyangka yen simbahku wis arep pensiun yen miturut saka umure. Jare simbahku amarga sregep mlaku isuk lan akeh ngombe banyu putih uga mangan sing sehat.

Topic: sports
Bioskop Online kui platform kanggo nonton film liwat internet. Panggon digital kui mirip koyo Netflix, Disney+ Hotstar, VIU lan sak panunggalane. Bedone neng Bioskop Online kui nek arep nonton film ora kudu langganan nanging langsung bayar film sing pengen ditonton. Bioskop Online jedul mergo wong-wong ora iso teko langsung neng bioskop pas pandemi. Panggon daring iki dadi salah saji alternatif pilihan nonton film sing disidiake Visinema. Sampeyan iso mlebu lamane neng bioskoponline.com. Tampilan web platform kui biru. Neng kono akeh film-film sing iso dipilih. Ono film orisinal seko Bioskop Online, tuladhane Quarantine Tales lan Arini. Neng kono ugo ono film sing disik terkenal koyo Ada Apa Dengan Cinta, Ziarah, lan Jakarta VS Everybody.

Topic: leisures
Mbah Tarjo kuwi salah siji sesepuh sing ana ning desaku. Mbah Tarjo kuwi nduwe sawah sing ana ning bates desa. Sawah kuwi ora sepira gedhe, kamangka diolah dhewe karo Mbah Tarjo. Mbah Tarjo iki nduwe bojo sing diundang Mbah Tarjo Putri utawa Simbah Putri. Nanging Simbah Putri wes seda 5 taun lan saiki Mbah tarjo urip dewean. Saban bengi, para pemuda kampung uga ngunjungi Mbah Tarjo ben ora kesepian. Bapakku uga sering lunga menyang Mbah Tarjo ngeterake panganan ben Mbah Tarjo ora ngerasa dhewean. Aku ora mbayangake yen Mbah Tarjo urip dhewe ning kutha ora ana sing ngurusi kaya lagi ning desa iki. 

Topic: slice of life
Yen misale awak dhewe males mlayu, awak dhewe kudu iling yen ono pilihan mlaku. Ojo dikiro yen mlaku kui dudu olahraga. Senadyan ketok enteng lan sepele, mlaku kui itungane tetep olahraga. Malah iki iso dibilang, olahraga sing luwih sehat seko mlayu. Soale mlayu kui iso gawe cedera neng gok sendi-sendi sikil. Iki iso nyilakani opo meneh kanggo wong sing lemu. Mlakui iki iso ngelatih otot jantunge dhewe supoyo tetep iso stabil mompo getih neng kabeh organ neng jero awak. Awak dhewe uga entuk manfaate seko segi sosial. Awak dhewe dadi iso nyopo utowo ngobrol karo tonggo-tonggone dhewe. Pas mlaku kui, awak dhewe uga iso tuku panganan kanggo sarapan wong-wong omah mengkone.

Topic: sports
Salah siji kemajuan teknologi ning dunia percetakan yaiku cetak 3D utawa 3 dimensi. Cetak 3D iki fungsine macem-macem, salah sijine yaiku nyethak conto kanggo salah sawijine produk sak durunge diproduksi masal. Bedha karo 2D sing dicetak rapi nganggo tinta cair, 3D iki nganggo tinta sing saka plastik lan uga lentur bisa dibentuk. Nanging, para peneliti lagi ngembangke bahan tinta cetak saka tembaga ben bisa ndukung industri elektronik.  Data sing dicetak nganggo printer iki yaiku File Manufaktur Aditif (AMF). Cetak 3D iki dibangun nganggo teknologi komputer sing bisa ngewenehi data tipe CAD (computer-aided design) lan dicetak nganggo sistem lapisan ben barang sing hasilake luwih rapi.  

Topic: technology
Senam lantai iku onok akeh pol jenis gerakane, salah sijine yaiku gerakan meroda. Gerakan meroda iki nduwe manfaat gawe ngelatih ketangkasan ambek kelenturan awak. Biasane gerakan meroda iki dilakoni gawe ujian pas pelajaran Penjaskes. Tapi gerakan iki nduwe resiko gede marakno cedera, dadi awak dewe sing kate ngelakoni iku kudu eroh teknik meroda sing tepak. Siji, ngelakoni posisi awal. Awakmu ngadek tegak dan nyamping, terus sikil dibuka sampe sejajar karo bahu. Mbari ngono, kedua tangan direntangno menduwur. Loro, ngelakoni posisi meroda. Arahno awakmu nang kiwo utowo tengen. Dekek siji tangan tumpuan, terus dituti ambek tangan sijine. Mbari ngono, angkat sikil siji siji ngelewati sira. Lakoni dengan cepet ben ngurangi resiko cedera. Terakhir iku ngelakoni posisi akhir, yaiku kudu podo ambek posisi awal.

Topic: sports
Ben uwong sing seneng ndelok kejuaraan olahraga iku pasti nduwe atlet jagoane dewe. Dan ben uwong iku pasti bedo-bedo jagoane. Semisal nang kejuaraan FIFA, siji njagoni Argentina, siji njagoni Jerman, utowo siji njagoni Spanyol. Utowo nang kejuaraan BWF, siji njagoni Viktor Axelsen, siji njagoni Anthony Sinisuka Ginting. Kabeh iku nduwe preferensi gawe njagoni atlet senengane, dan iku wajar. Soale uwong iku kabeh bedo bedo dan gak isok dipadakno, termasuk atlet sing disenengi. Lagian kabeh atlet sing dolen iku podo-podo berjuange, dadi podo-podo berhak didukung karo sopo ae. Dadi gawe pecinta olahraga, kabeh kudu podo ngehargai satu sama lain atlet sing disenengi.

Topic: sports
Onok siji kejadian, ndek ndi awakmu iku sek gak sepiro pinter gawe ngefoto. Moro-moro, onok koncomu sing njaluk tulung gawe ganteni de’e gawe ngefotoni kegiatan. Dan koncomu iku ngekeki ne kamera DSLR, padahal awakmu bener-bener gak eroh yaopo cara gawene. Onok salah siji cara sing rodo efektif gawe awakmu sing awam ambek kamera DSLR, yaiku nganggo mode autofokus. Tombole onok nang bagian ngarep kiwo, cedek e lensa. Nek awakmu wes nganggo mode iku, awakmu gak usah maneh atek ngatur fokus nang lensa kamera iku. Cukup petek tombol shutter e, engkok kamera bakal otomatis ngefokusno objek sing kate mbok bidik, dan awakmu wes isok ngefoto. Dadi gawe awakmu sing sek awam, ojok lali nyalakno mode autofokus nang kamera DSLR mu rek.

Topic: technology
Salah siji pengalaman liburan sing paling berkesan nang tahun 2022 iku akhire aku isok ketemu karo Feby dan Dila, konco ket jaman kuliah sing sek kontakan sampe detik iki. Berawal teko aku sing stres dan akhire mutusno gawe liburan. Awale aku nang Pemalang disik gawe ketemuan ambek Feby. Aku nang Pemalang rong dinoan, terus aku berangkat nang Bekasi karo Feby sisan gawe ketemu ambek Dila. Selama nang Bekasi, Dila ngajaki aku ambek Feby gawe mlaku-mlaku ngiteri Bekasi sampe Jakarta. Mulai dijaki mangan-mangan, nyoba numpak KRL, MRT, sampe bus kota. Dan agenda utama iku lungo nang Jakarta Fair sing mek onok pisan sak tahun. Mbasio sederhana, liburan iki bener-bener menyenangkan dan berkesan banget, opo maneh isok ketemu ambek konco sing wes kepisah rong tahun.

Topic: leisures
Jaman saiki, panggon wisata alam wes akeh banget dibuka ndek setiap kota. Hal iku tujuane cek awak dewe eroh nek kekayaan alam ndek Indonesia iku uakeh puol. Cuma sayange pembangunan panggon wisata ndek alam iku isok berpotensi gawe ngerusak alam iku dewe. Nek gak gelem alam iku rusak, awak dewe kudu melu berpartisipasi gawe njogo alam iku mau dimulai teko awak dewe disik. Onok kebiasan sing isok diterapno setiap kali nang panggon wisata alam. Sing paling utama itu nggowo kantong kresek gede nang ndi ae. Dadi pas awak dewe liburan nang panggon wisata alam dan mangan-mangan nang kono, awak dewe isok ngguwak bungkuse nang kantong kresek iku mau. Terus nek pas mlaku dan nemu sampah keleleran nang dalan, awak dewe isok njupuki sampah iku mau. Langkah sederhana sing isok njogo alam cek gak rusak.

Topic: leisures
Tabiate wong kui iso berubah, seko sing disike olo dadi apikan. Awak dhewe iso sinau seko critone sedulur-dulure Nabi Yusuf. Sedulere kui tau ngapusi wong tuwane. Dheweke arep nyilakani Yusuf nanging ngomong neng bapake, Nabi Yaqub, arep ngejak dolan anak kesayangane kui. Pas adoh seko omah, Yusuf diuncal neng sumur karo kakang-kakange. Ngomong neng bapake, yen Yusuf dipangan serigala, tekan gawe bukti palsu seko getih palsu. Naging sifate kui berubah pas, dheweke kudu ngajak Bunyamin neng Mesir. Yaqub isih trauma karo kedadean olo sing keno neng Yusuf. Dheweke ora kepegen nasib sing podo keno neng anak bungsune. Nanging kakang-kakange kui wis berubah, dhewe wis dadi wong-wong sing amanat iso ngeterke Bunyamin neng Mesir kanthi slamet.

Topic: religion
Yoga saiki dadi ulah raga omahan kang digandrungi marang sakehe wong, mligine kanggo kaum ibu-ibu sing momong anake ing omah. Yoga iku nglatih kakuwatan ning awak, kalenturan ning awak, sarta ambegan kanggo ngatur rasa stresing awak. Kamangka kuwi yoga apik banget kanggo fisik utawa mental. Akeh banget jinis solah bawane saka yoga iki wiwit saka obah sing dinggo pemula nganti sing rada angel kanggo sing wis suwe yoga. Disaranke kanggo pemula sing lagi ajar yoga utawa yoga ing ngomah nganggo gerakan dhasar kang resikone sithik amarga ora ana panglatihe. Saiki uga akeh conto-conto video kang ana ing Youtube kang isa didadekake pathokan. Yoga kang resikone sitik iki bener-bener dadi saah sijine pilihan sing bener kanggo ulah raga ing ngomah.

Topic: sports
Sok ngeroso bosen ora sih mangan Indomie rosone koyo ngono-ngono wae? Mie instan kui panganan sing ora iso ilang seko daftar menu neng omah. Mie instan kui masake gampang, cepat, lan paling penting murah. Kanggo gawe roso sing bedo, sampeyan bisa nambahke irisan bawang putih, brambang, loncang, lan cabe rawit. Cara masake ameh podo. Ikuti wae cara gawe Indomie sing ono neng bungkus. Bedane campur bahan-bahan sing disebutke mau neng campuran bumbu, kecap, lan minyak goreng. Trus panaske 1 sendok makan minyak goreng. Tuangke minyak kui neng campuran bumbu dan bahan-bahan kui. Ambune harum banget. Bawang putih, brambang, loncang, lan riwit sing disiram minyak goreng rodo kemasak sitik. Dadi rasane kui tetep kuat nanging wis mateng. Bar kui aduk bumbu karo mie sing wis ditiriske.

Topic: food & beverages
Onok akeh perkembangbiakan nganggo cara vegetatif. Salah sijine iku sambung pucuk. Salah siji taneman sing isok nganggo cara iki yaiku alpukat. Nek awakmu kepingin ngelakoni iki, gatekno cara iki. Siji, siapno batang ngisor ambek batang duwure. Loro, belah batang ngisor sekitar 2 cm nganggo ladhing nang bagian tengahe. Telu, nang batang duwur, sayat sisi tengen kiwone ben bentuk e dadi lancip. Papat, sisipno batang duwur iku nang belahan batang ngisor. Limo, iket sambungan iku nganggo plastik es lilin. Iketan iku mau gak oleh keereten. Pokok rapet dan gak goyah. Enem, sungkup batang duwur nganggo palstik es. Pitu, sisakno daun nang batang ngisor ben taneman isok berfotosintesis dan proses penyambungan iki isok berjalan dengan apik. Terakhir, dekek taneman iku nang panggon teduh ben gak kenek matahari secara langsung. Nek teknik iki berhasil, biasane dalam wektu rong minggu bakal tumbuh tunas-tunas anyar.

Topic: slice of life
Ibu lan budheku disik arep gawe usaha kue bareng-bareng. Budhe kui pinter banget gawe kue kering. Dheweke wis mulai manggong kue kui ket dheweke isih SMP. Ibuku sebener ora pinter masak, nanging ibuku wonge telaten. Yen ngolesi endog neng kue, dheweke iso roto lan rapi banget. Kandel yo pas, ora tipis nanging ora uga kekandelen. Pakdeku tekan gelem ngewangi mbakyu lan adine gawe usaha kui. Awak dhewe tau diajak pakdeku neng Glodok. Neng kono, awak dhewe delok-delok rego oven lan piranti panggang liyane. Nanging eman, usahane kui ora tau mlaku. Tekan saiki, aku ora ngerti alesane. Aku uga ora wani takon.

Topic: business
Upacara adat kui iso dadi objek wisata. Indonesia kui negoro kepulauan sing duwe akeh suku neng masing-masing pulaune. Sakben suku utowo daerah kui duwe budayane masing-masing. Budayane kui unik lan ora ono sing podo plek. Salah siji bentuk budaya daerah kui acara adat. Pagelan acara ada kui duwe potensi dadi objek wisata. Koyo upacara tungguk tembako neng Boyolali. Awale kui dadi upacara kanggo petani ngucapke rasa syukur marang Tuhan lan alam. Nanging saiki,  Boyolali wis iso gawe acara taunan pas upacara kui, jenenge Festival Tunggku Tembakau. Festival kui ora mung nunjukke prosesi adate kui, nanging uga acara liyane, koyo lomba tari tradisonal lan pagelaran musik.

Topic: culture & heritage
Nang Suroboyo, onok salah siji panggon dodolan laptop sing apik dan terjamin garansine. Panggone iku jenenge ITC. ITC iki wes dadi andelan wong-wong Suroboyo nek kate nggolek laptop anyar utowo bekas. Nek awakmu kate tuku laptop nang ITC, tutono rute iki. Berangkat teko Monumen Pahlawan nang jalan Tembaan, lurus ae nang jalan Pasar Besar Wetan. Mbari ngono, belok ngiwo nang jalan Sulung. Terus belok nengen nang jalan Johar terus lurus nang jalan Semut Baru. Lanjut belok ngiwo nang jalan Bunguran. Terus golek dalan puter balikan. Nek uwes, puter balik nang jalan Gembong. Dalan lurus terus, engkok ITC onok nang kiwo dalan.

Topic: technology
Kanggo pengatin wanita sing arep nikah kanggo adat Jawa kui busana werno-werno ngikuti acarane. Pas acara siraman pengantin wanita kui nganggo kain batik jumputan lan ronce mlati. Ronce mlati kui digawe koyo rompi lan dikalungke neng leher. Pas prosesi midadereni, pengantin wanita nganggo busana sawitan sing makna nyatuke rasa karo pengantin lanang lan uga Tuhan. Busana iki terdiri seko kebaya lengen dowo, stagen utow sabuk kain, lan kain jarik. Ono uga busana kanggo ijab. Pas proses iki pengantin wanita nganggo kebaya biasa lan kain jarik. Kanggo upacara kanggo busana basahan. Busana basahan kui ono terdiri dari semekan utowo kemben, dodot utowo kampuh, selendang cinde sekar abang, lain kain jarik cinde sekar abang.

Topic: culture & heritage
Wong kui tempate salah lan lali. Menungso kui ora iso lepas karo sing jenenge doso. Gusti Allah kui Maha Pengampung. Tuhan awak dhewe bakal ngemaafke kesalahan-kesalahane dhewe. Carane kui lewat tobat. Carane tobat kui, sing kesiji, ngakoni kesalahane lan doso sing awak dhewe wis tau gawe. Awak dhewe kudu ngerenungi opo-opo wae aturan-aturan agama sing awak dhewe langgar. Lan awak dhewe kudu janji ora bakal ngelakoni perkoro-perkoro sing dilarang kui. Yen awak dhewe isih ngelakoni opo sing awak dhewe langgar sadurunge, tobate dhewe durung bener-bener bulet. Sing keloro, awak dhewe iso salat tobat. Iki sebagai ritual tanda bukti yen awak dhewe bener-bener getun wis gawe nesu Gusti Allah.

Topic: religion
Jaman saiki, arek cilik iku rungokane lagu-lagu pop sing roto-roto lirike gak ndanding. Wes jarang banget lagu-lagu sing khusus arek cilik ditayangno nang media sosial, salah sijine lagu daerah. Padahal lagu iku nduwe batas umur pendengare dewe. Soale kadang onok lirik sing gak ndanding utowo gak senonoh iku mau. Nek wes ngono, arek cilik bakal dewasa sak durunge umure. Makane awak dewe sing nduwe adik utowo dulur utowo ponakan, coba awak dewe mulai ngenalno lagu daerah sing luwe akeh maknane dan nilai-nilai sing isok dipetik yo akeh. Wes ngono, lagu daerah kan wes jarang banget disetel nang ndi ae. Dengan ngenalno lagu daerah nang arek cilik, awak dewe wes bergerak gawe ngelestarikno lagu daerah iku mau.

Topic: culture & heritage
Aku iku arek e seneng banget ambek cemilan. Sembarang cemilan iku aku seneng. Tapi nek dikongkon milih siji ndil, aku bakal milih granola. Granola iku campuran oats sing wes digiling, kacang-kacangan, biji-bijian, gandum. Asline ngonoan tok, tapi kadang onok granola sing dicampuri madu, gula, rempah-rempah, karo buah kering. Granola iki meh meh podo ambek sereal, cuma bedo bahan dasare ae. Cara mangane pun macem-macem. Isok dicemili langsung, isok dipangan ambek susu, dipangan ambek yogurt, dadi isiane sandwich, dadi topping e es krim, dan liyan-liyane. Granola iki mengandung nutrisi sing akeh banget manfaate gawe tubuh, dadi onok sing nyebut iki cemilan sehat.

Topic: food & beverages
Omahku ana ing tengah gunung, amarga iku aku wis lumrah yen ngombe ombenan anget. Salah siji ombenan anget sing taksenengi yaiku teh anget sing legi. Senajan wayahe mangsa panas, aku uga wegah kanggo ngombe es. Nalika aku dolan ana omahe kancaku aku uga milih teh anget menawa ditawani ngombe. Nganti kancaku padha gumun ngapa aku luwih seneng ngombe anget tinimbang ngombe es ana ing mangsa panas. Nalika mangan panganan sing pedhes banjur kepdhesen, ngombe anget bisa dadi obat mujarab supaya rasa pedhese bisa cepet ilang. Ngombe anget bisa dadi salah siji alesan aku arang watuk lan lara liyane kaya pileg utawa awak panas. Amarga ngombe anget aku uga ngerasa luwih seger waras.

Topic: food & beverages
Urip ning negara sing duwe macem-macem latar berlakang suku, agama, lan budhaya iki pancen angel kanggo njaga toleransine amarga ana gesekan saka aturan lan budhaya sing beda. Salah sijine yaiku aturan babagan nganggo piranti sing mbanterake swara ning mesjid kaya sound system utawa megafon. Sing kudu digatekake saka aturan iki yaiku wektu oleh lan orane nganggo piranti iki amarga ora mungkin 24 jam nganggone. Ana umat agama liya sing kudu digatekake ketenangane, apa maneh ning cedhak mushola kuwi ana kapel utawa gereja. Kamangka kuwi, awak dhewe sing muslim kudu duwe rasa tepa slira ben lingkungan tenang lan kanggo njaga toleransi. 

Topic: religion
Akeh wong sing mangan nggawe caos botolan polahe gampang karo ora kangelan nggawe dewe. Sayange, caos botolan iku akeh bahan pewarnae ambek pengawete.  Luwih apik nek iso nggawe dewe karo bahan sing alamai mergo akeh khasiate.  Caos gawenan dewe iku iso luweh sehat mergo gak ono pengawet, pewarna, ambek kandungan gula sing duwur.  Caos iso digawe dewe karo bahan sing gampang ditemoni. Sing dibutuhno, yaiku tomat sak cukupe ambek sing wes diresiki isine. Trus bawang bombay sak cukupe, 4 siung bawang putih sing diris-iris, lombok rawit, ambek lombok abang. Mari ngunu, bahan-bahan iku mau diresiki terus digiling bareng sampek lembut, mari ngunu disaring dijipek sarine. Nah ampase iso digawe sambel biasa yo kenek, terus saos wes kenek digawe sambarang kalir.

Topic: food & beverages
Awak dhewe kudu iso ngebedake endi aturan agama lan acara-acara adat. Ojo ngasi nganggo jeneng agama, awak dhewe ngerusak acara-acara adat wong liyo. Acara-acara adat kui wis ono sak durenge konsep beragama iki mlebu neng Nusantara. Sebagai pendatang, awak dhewe sak mesthine kudu ngurmati opo sing wis ono seko biyen-biyen, diajarke turun-temurun seko leluhure. Salah siji agama iso ngeleboke acara adat iki neng kategori sing dilarang. Nanging, awak dhewe tetep ora entuk ngerusak utowo ngebubarke warisan nenek moyang kui. Koyo wong percoyo banget karo agamane, wong-wong sing ngelaksanake acara adat kui uga yakin opo sing dilakoke kui bener. Yen misale, maksude kui arep ngandani, sak iso mungkin kanggo coro sing alus utowo liwat dialog.

Topic: culture & heritage
Bulan April dadi bulan sing cocok kanggo dolan ing daerah pegunungan. Ing Bulan April wis mlebu manga ketiga utawa mangsa panas. Udan uga wis arang ing wulan iki. Wulan lan adhike wis duwe rencana kanggo dolan ing Air Terjun Ndlundung sing ana ing Pacet. Bener wae nalika tekan ing air terjun iki, srengengene wis ana ing dhuwur ndas dadi panas banget senajan hawane isih adem. Wulan markir montore ana ing ndisor lan siap kanggo munggah ning Air Terjun Ndlundung. Sawise tekan, Wulan langsung dulinan banyu ning ndisore air terjun iku lan ngerasakne banyune sing adhem banget. Para wisatawan sing dolan ing Air Terjun Ndlundung iki uga padha dolanan banyu amarga wis padha kepanasan nalika munggah. 

Topic: leisures
Salah siji kendaraan umum sing onok nang Jogja iku Transjogja. Transjogja iku bus umum sing nduwe pirang koridor sesuai jalur e. Niat awal pengadaan Transjogja iku ben isok koyok Transjakarta sing aktif digawe transportasi umum ambek masyarakat e. Tapi sayange, tambah akeh masyarakat sing maleh males numpak Transjogja iki. Alesan utamane iku mergo jalur Transjogja iku nyampur ambek lalu lintas kendaraan liyane, gak koyok Transjakarta sing nduwe jalur e dewe. Nek wes ngono, wong sing numpak Transjogja pasti bakal kejebak macet nek dalanan lagi rame. Niat awale numpak bus iku ben isok luwe cepet tutuk omah, malah podo kenek macet e.

Topic: slice of life
Propinsi DI Yogyakarta kui dadi panggon sing paling medeni, menurutku. Mergone, neng daerah kui, kerep banget ono lindu. Ora mung kerep, nanging penyebabe ono loro. Jenis lindu sing kerep dirasake karo wong Yogyakarta kui lindu tektonik lan lindu vulkanik. Wong neng kono ngeroso lindu tektonik kui mergo Yogyakarta dadi daerah pertemuan rong lempeng. Sing marake ngeri, ketemune kui ora neng laut nanging neng tengah-tengah pulau. Koyo kedaean neng Bantul taun 2006 biyen. Sakliyane kui, Yogyakarta uga cerak karo gunung Merapi. Yen gunung merapi kui arep jeblug, biasane ono tondo-tondone lindu disik. Pas taun 2006 biyen wong-wong uga podo wedi, yen lindu kui uga iso marake bencana liyane gunung jeblug utowo tsunami.

Topic: slice of life
Sapa sing durung tau krungu gerai toko Mixue? Kayane wis meh kabeh cah nom ngerti toko sing adol ombenan legi iki. Ing Indonesia, cacahe toko Mixue kepara wis akeh. Miturut data kang kababar dening Mixue Indonesia, kawit tahun 2020 tekan saiki, wis kurang luwih sewu kepara punjul cacah toko Mixue kang sumebar ing nuswantara. Ngrembakane Mixue iki ora uwal awit regane murah tur variasi ombene akeh. Kanthi mbayar 8000 rupiah kowe wis bisa ngrasakke anyepe es krim vanila ing sajroning cone. Saliyane kuwi ana menu kaya: Sundae Boba, Milk Tea, Fruit Tea, uga Smoothies. Mula, kanggo kowe sing seneng ngombe legi tur ora gawe kanthongmu jebol, ayo enggal-enggal tuku Mixue!

Topic: food & beverages
Kelompok 1 KKN UGM diwenehi amanat kanggo KKN ana ing Natuna. Salah siji pulau sing rada adoh saka ngendi-endi amarga panggone ana ing tengah laut. Bocah kelompok 1 iki menyang Natuna nganggo kapal supaya biayane luwih murah. Senajan Natuna adoh, nanging ora angel sisan kanggo nuju kono apa maneh saiki trasportasi darat utawa laut uga bisa njangkau Natuna. Kaping pisan, kelompok KKN UGM iki nuju pelabuhan Tanjung Perak sing ana ing Surabaya. Kaping pindho, kelompok KKN UGM iki milih numpak kapal feri sing nuju menyang Pelabuhan Selat Lampa sing ana ing Natuna. Wasana, nalika wis tekan Pelabuhan Selat Lampa kelompok KKN UGM iki bisa nganggo bis utawa angkutan umum liyane sing ana kanggo nuju menyang pusat kutha Natuna.

Topic: leisures
Corona nggarai kabeh omah kanggo ibadah kususe Masjid kudu duwe cara kanggo njaga protokol kesehatan. Amarga masjid dadi salah siji panggon sing saben dina digunakake karo wong akeh. Protoko kesehatan sing bisa digunakake karo masjid, kaping siji yaiku kabeh jamaah kudu nggawe masker. Kaping loro, jamaah sing ngerasa awake ora penak utawa ngerasa watuk, pilek, lan panas ora oleh ibadah ana masjid nganti waras. Kapinh telu, ning ngarep lawang masjid kudu disediani handsanitizer lan panggon kanggo ngewisuhi tangan. Sing terakhir, sawise dinggo sholat utawa kegiatan liyane ing njero masjid, kudu disterilna karo semprotan desinfektan supaya viruse ilang lan jamaah bisa sholat kanti ayem.

Topic: religion
Aku nduwe tonggo sing dadi juragan toko roti. Mbiyen de’e sekolah nang sekolah memasak dan njupuk fokuse iku nang baking. Pas lulus, tonggoku nerusno dadi baker bahkan sampe buka toko rotine dewe. Sak durunge buka toko roti, mbiyen tonggoku iku senengane ater-ater roti gratis nang kabeh tonggone, termasuk awakku. Kudu diakoni roti gawenane tonggoku iku enak banget. Rasa dan kualitase gak kalah ambek toko roti sing gede. Teko kono, onok sing nyarano gawe buka toko roti dewe cek isok dadi ladang duit. Bukalah toko roti iku. Awale tonggoku kerjo dewe ambek anake, tapi suwe suwe toko iku dadi tambah rame. Akhire tonggoku nggolek karyawan dan kerjo bareng-bareng. Toko roti iku dadi salah siji toko roti langganane wong desoku.

Topic: food & beverages
Jaman saiki akeh bocah-bocah sing hobine jalan-jalan. Iku maeng polahe saiki akeh enggon-enggon apik sing pantes dinggon dolanan. Mlaku-mlaku sing nang enggon-enggon apik ambek sing arang iso ditekani ancene nyenengno. Termasuk aku ambek koncoku yo senengane mlaku-mlaku nag ono waktu luang digawe dolan bareng mboh iku munggah gunung, nang enggon-enggon wisata utowo nang enggon-enggon sing sekirane arang wong sing iso teko mrono. Lah saiki dalan-dalan sing nang panggonan apik-apik wes podo enak ora koyok jaman biyen, mangkane akeh bocah-bocah sing hobine podo mlaku-mlaku nang enggon enggon sing ancene apik ambek sing nyatu karo alam terus oleh pemandangan sing apike megilan, salah sijine nag nang jogja ono sing jenenge "Heha", Nag Karanganyar ono sing jenenge "Bukit sekipan".

Topic: leisures
Sunan Giri yaiku jeneng salah siji Walisongo ambek pendirine kerajaan Giri Kedaton sing uripe nang Gresik, Jawa Timur. Beliau iki nduwe akeh jeneng panggilan, yaiku Raden Paku, Prabu Stamata, Sultan Abdul Faqih, Raden ‘Ainul Yaqin, ambek Joko Samudro. Beliau lahir nang Blambangan tahun 1442 dan dimakamno nang desa Giri, Kebomas, Gresik. Nek awakmu kate nyekar nang makam Sunan Giri, ituti rute iki. Berangkat teko Alun-Alun Gresik, jupuk jalur ngulon dan belok kiwo nang jalan Pahlawan. Mlaku lurus terus ngelewati jalan Panglima Sudirman. Mbari ngono belok nengen nang jalan R. A. Kartini. Mlaku lurus, terus belok kiwo nang jalan Sunan Giri. Mlaku ae terus, engkok area makan Sunan Giri onok nang tengen dalan.

Topic: religion
Awitan biyen pas cilik aku diulangi ambek Pak'e carane sembayang soale nag gak sinau kat cilik bakale nag gede ora ngerti soale sembayang iku kewajibane wong muslim. Nah ajaran iku maen sing paling tak iling-iling sampek saiki solae mesti tak lakoni terus. Nah mari ngunu Pak yo ngulangi nag sembayang iku ora mok pisan, tapi sedino suwingi iku ono peng limo, terus jumlahe yo bedo-bedo, nag sembayang duhur iku ono papat, Ashar iku yo ono papat, Maghrib iku yo ono telu, terus isyak iku ono papat, maringunu sing terakhir yaiku subuh iku ono loro. Tapi sing khusus kanggo subuh iku ono dongo sing kudu dilakoni tapi yo ora wajib yaiku sing jenenge kunud nag tengae ngadek peng loro maeng.

Topic: religion
Istana Malige iki bangunan peninggalan Sultan Buton XXXVII. Omah adat suku Buton iki didirikno tanpa paku besi dan kabeh bahan bagunane teko kayu. Bangunan iki terdiri teko patang tingkat utowo patang lantai. Lantai siji luwe jembar timbang lantai loro ambek telu, tapi nang lantai papat rodok jembaran maneh teko lantai telu. Bangunan iki nganggone pasak utowo paku kayu. Bangunan iki berdiri ndek duwure cagak. Cagak-cagak ngarep terdiri teko limang buah sing berjajan memburi sampe wolung deret. Dadi keseluruhan cagake iku onok 40 buah. Cagak iku terbuat teko kayu wala dan kabehe bentuke segi empat. Susunan ruangan ndek istana iki macem-macem. Lantai siji onok pitung ruangan sing fungsine gawe nerimo tamu. Lantai loro onok 14 kamar sing fungsine macem-macem. Lantai telu fungsine gawe panggon rekreasi. Lantai papat fungsine gawe panggon ngepe.

Topic: culture & heritage
Ulan wingi aku tuku Raket nang swalayan ngarepe kos. Nah Raket iku maeng ono tulisane Yonex nag gonanane danganane, tapi iku regane murahe pol dadi koyoke ora asli. Nah raket iku maeng warnai biru ambek ireng, terus senar rakete iku warnai ijo pupus, dadi pantese pol, terus danganane maeng ono spone ambek karete saitik dadi nag dicekel ora luncu ambek empuk. Terus  senare maeng iku kencenege pol dadi nag pas di gawe nablek kok saitik langsung mumbul adoh koke maeng. Mangkane bocah-bocah wingi doh podo takok piro regane raket maeng, padal raket iku maeng yo regane murah soale kan ora asli nag asli yo larange megilan. Mangakane sing penting duwe raket ae. 

Topic: sports
Sek akeh uwong sing gak isok mbedakno antara mie ayam ambek mie pangsit. Mbasio isine podo-podo nganggo daging ayam, rasane iku bedo banget. Sing paling ngetarani bedone iku bumbune. Bumbu mie ayam iku luwe legi, sedangkan bumbu mie pangsit iku luwe asin dan gurih. Sing marai khas teko mie ayam iku masake nganggo minyak ayam sing onok resep khususe, sedangkan mie pangsit luwe ngandelno kuah kaldu sing onok resep khususe dewe. Terus mie ayam iku kuahe pasti dicampurno langsung nang mie ne, bedo ambek mie pangsit sing kuahe dipisah dadi wong isok mangan sesuai selerane dewe, kuahe kate disok nang mie ne opo dijarno terpisah.

Topic: food & beverages
Salah siji panganan khas teko Suroboyo iku jenenge rawon setan. Rawon setan iki gak bedo teko rawon liyane, tapi daginge luwe gede-gede terus empuk puol. Iku sing marai rawon setan dadi khas dan dadi incerane wong-wong sing liburan nang Suroboyo. Warung rawon setang sing asli iku mek onok sak panggon tok, gak buka cabang nang liyane maneh. Nek awakmu pingin mrono, ituti rute iki. Berangkat teko Siola, belok nang jalan Tunjungan terus njupuk sisi tengen dalan. Mbari ngono belok nengen marine ngelewati Seiko Showroom & Service. Dalan lurus ae ngelewati Tunjungan Plaza Mall. Engkok warung rawon setane onok nang tengen dalan.

Topic: culture & heritage
Ana proyek sing bisa digalakake karo bocah-bocah enom yen ngomongake babagan crita rakyat. Proyek iki yaiku ndongeng ning media sosial. Proyek iki luwih efektif amarga saiki akeh bocah cilik lan ibu-ibu sing ndelok media sosial padha pinter lan bisa nyeleksi konten apa sing cocok. Salah sijine yaiku konter crita rakyat sing ana ning media digital iki. Cara nggawene yaiku milih crita sing menarik lan isine cocok karo kebutuhane anak, rampung kuwi nggawe skenario, banjur nyiyapake properti kanggo crita. Konten iki bisa digarap karo wong akeh ben rame lan kualitase kudu apik. Nanging sing paling penting yaiku cara penyampaiane sing gampang dipahami karo bocah-bocah sing ana ning tahap sinau. 

Topic: culture & heritage
Pas aku dolan nang salah sijine kota tahu tagwa iku tibake bedone pol wong sing ono nang deso-desone. Nang kono uripe wonge iku luweh alus-alus ambek kalem-kalem oleh ngomong, terus gaya uripe yo ora sepiro nemen koyok wong sing nang kota-kota gede. Nang kono iku wonge sabar-sabar ambek mesti uripe iku sak onone. Yo aku ora ngerti lapooh iso urip sing koyok ngunu, padal nang kono itungane kemajuane daerahe kan ora kalah ambek liyane-liyane. Tapi wonge iku tetep sabar-sabar ambek mesti seneng nang sawah. Yo ancene nang kono isek akeh sawah ambek akeh-akehe wonge iku mesti penggawehane tani. Mangkane nag kono wonge roto-roto uripe iku sederhana.

Topic: slice of life
Saiki kabeh wong iso dodolan seko omah. Sing ngebedake wong sing bisnis lan ora bisnis neng omah kui mung niat wae. Awak dhewe wis dodolan liwat internet lan liwat aplikasi neng jaman iki. Ora ono alesan ora duwe model kanggo tuku utowo nyewo panggon saiki. Wong iso dodolan mung nganggo modal sitik kanggo tuku barang utowo tuku bahan lan paket kuota Internet. Awak dhewe iso ngedol barang dagangan dhewe seko media sosial. Kui iso media sosiale dhewe utowo gawe anyar meneh khusus kanggo dodolan. Awak dhewe uga iso ngedol liwat aplikasi. Awak dhewe mung kari daftar. Persyaratane ben iso dodolan neng kono uga ora ribet.

Topic: business
Wong sing gelek dolan mesti ora gaok nag petok kernet sing ngongkon medun gawe sikil kiwo. Nah anjuran iku maeng ancene ora ono nang undang-undang tapi anjuran iku maeng ono polahe kanggo keselametane wong  sing numpak bis. Tau ono wong ora ngandel ambek anjuran iku maeng, akhire pas medun teko bis langsung tibo jengkelang. Nah kernete bis maeng yo langsung medun ambek ngandani wong sing tibo maeng polahe ora gugu anjurane kernete bis maeng. Yo ancene ketoke sepeleh tapi nag ora digugu bakal ngerugekno wonge dewe ambek sing petugase bis maeng polahe tiboe maeng teko bise perugas iku maeng. Dadi nag numpak bis, nag iso yo dituruti ae anjurane petugase.

Topic: slice of life
Desember iki aku iso natalan karo dulur-dulurku. amarga tahun wingi ora oleh mudik amarga onok covid. atiku bungah nemen amarga iso ngelumpuk karo dulur-duluru, iso mangan mangan isok melaku melaku karo dulur dulurku sing wes suwe ora ketemu. saben bengi ne natal aku karo kaluwarga iku mesti sembayang ning gerejo. gerejo ne iki rodok adoh tekan omahku, dadine aku numpak montor karo kaluwarga ku. ning dalan rame pol macet e akeh wong wong sing podo budhal ning gereja. gurung maneh saben natalan iki mesti udan deres pol. untunge aku ora kari tutuk gerejo ne. ning gerejo wis podo akeh wong-wong ngumpul wes podo baris ning kursine dewe-dewe. wong wong podo nggawe kelambi sing apik apik sing rijik. nggawe sepatu sing rijik . rambute wong lanang lanang iki disureni sampe klimis. tambah bengi wong sak gerejo sembayang e tambah khusyuk.

Topic: religion
Pamrayogiku marang kowe kabeh, sasuwene urip ing donya iki, kowe kudu nyoba explore papan kang dununge ndhelik, nanging yen wis tumeka bakale kowe ngucap syukur amarga saking endahe papan mau. Iki critaku nalika sengaja pengin dolan ana Curug Pulesari. Akses nuju papane pancen kudu munggah medhun pegunungan. Kendaraan mung bisa parkir ana sandhinge omah warga. Seka papan parkir kudu tracking dhisik udakara 10 menit. Ngedhuni susunan watu kapur, nyabrang kali kang ambane udakara 10 meter, medhun meneh liwat undhakan watu kang rada lunyu. Banjur lagi bisa tekan ana curug. Banyune katon bening lan semu ijo, banyu uga nggrojog deres saka dhuwur. Pasir sangisore ya katon putih semu coklat. Hawane sejuk, iyup tur akeh wit-witane. Langite padhang ngatonake awan kang apik sawangane. Curug iki kalebu papan ndhelik dadi ora akeh wisatawan mara. Mula, ayo refreshing pikir sedhela kanthi golek papan wisata ndhelik. 

Topic: leisures
Saiki ancene akeh wong sing wes mulai buka usahah teko omahe dewe-dewe polahe gampange masarno dodolane maeng. Contone usaha iku maeng koyok buka usaha dodolan pulsa, ngumpa pakean, dodolan gramikan utowo jaja, buka warung kopi, terus buka jasa nyetak foto, ambek liyan-liyane. Lah kabeh jenis iku maeng termasuk salah sijine inovasine dodolan teko omah sing saiki gelek ambek akeh wong sing wes ngelakoni iku maeng. Perkoro iku maeng gelek kelakon soale perekonomian nang endi-endi wes mulai roto masio nang jero deso iku wes mulai maju ora koyok biyen sing ancene rodok angel. Ambek butoh modal gede kanggo gawe dodolan maeng.

Topic: business